СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ ЗА ОТРАЗЯВАНЕ НА СТАНОВИЩАТА, ПОЛУЧЕНИ ПРИ ОБЩЕСТВЕНАТА КОНСУЛТАЦИЯ ПО ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № Н-9 ОТ 4.04.2018 Г. ЗА ОСИГУРЯВАНЕ С УНИФОРМЕНО ОБЛЕКЛО, ЛИЧНИ ПРЕДПАЗНИ СРЕДСТВА, СПЕЦИАЛНО И РАБОТНО ОБЛЕКЛО И ДРУГО ВЕЩЕВО ИМУЩЕСТВО И СНАРЯЖЕНИЕ В МИНИСТЕРСТВОТО НА ОТБРАНАТА, СТРУКТУРИТЕ НА ПРЯКО ПОДЧИНЕНИЕ НА МИНИСТЪРА НА ОТБРАНАТА И БЪЛГАРСКАТА АРМИЯ
	№

	Становище от
	
	
	

	1
	Коментар, постъпил на 
strategy.bg на 26 януари 2024 г. 13:20:54 ч.,
alexandrov_ak@yahoo.com
	Ами то на катата е гладко......
Кога ще има кубинки и пагони във военния магазин на МО2?
	Не се приема
	Коментарът е неотносим към предмета на проекта на Наредба.


 

	2
	Коментар, постъпил на 
strategy.bg на 02 февруари 2024 г. 08:56:33 ч., norma23
	Становище
За недвусмисленото  прилагане на чл.20 ал.2 от Наредба Н-9/04.04.2018 г., предлагам текста:
     Точка 1 да се чете: „Възстановява стойността на предоставеното му униформено облекло над полагащата му се част, изчислена пропорционално на непрослуженото време до края на втората година от приемането на военнослужещия, по балансова стойност към датата на прекратяване на договора за военна служба”.  
    Точка 2 да се чете: „Не му се изплаща стойността на неусвоения лимит или част от него”.
     За целите на точното прилагане на чл.20 ал.2 от Наредба Н-9/04.04.2018 г., следва еднозначно да се определи коя е началната дата на периода за износване на еднократния лимит при първоначално приемане на служба.
     Съгласно чл.4 ал.1 от Наредбата еднократния лимит е валиден за текущата година на назначаването и за следващата календарна година. 

            Пример: Военнослужещ назначен на военна служба от 03.04.2003 г. е уволнен считано от 08.02.2024 г. с размер на еднократния лимит от 2400.00 лв.  , от който е получил униформено облекло на стойност 1600.00 лв. 
            I вариант: При условие, че приемем за начална дата – 01 януари на годината на назначаване, независимо от датата на фактическо постъпване на военна служба то чл.20 ал.2 от наредбата би довел до следните изчисления,
Периодът за износване на униформеното облекло е 01.01.2023 г. до 31.12.2024 г. = 2 г. 00 м. 00 дни.
Непрослуженото време до края на втората година от приемането на военнослужещия е от 08.02.2024 г. до 31.12.2024 г. = 00.г. 10 м. 24 дни. Полагаемият лимит за времето от 01.01.2023 г. до 07.02.2024 г. = 01г. 01 м. 7 дни
            1 година = 1200.00 лв.       1 месец = 100.00 лв.         1 ден = 3.33 лв.
           За 1 година х 1200.00 лв.= 1200.00 лв.
           За 1 м. х 100.00 лв. =            100.00 лв.
           За 7 дни х 3.33 лв. =               23.31 лв.
            Всичко                                 1323.31 лв.

       Стойността на предоставеното облекло, която следва да възстанови военнослужещият е : 1600.00 лв. – 1323.31 лв. = 276.69 лв. 

          II вариант: При условие, че приемем за начална дата – 03.04.2023 г. дата на фактическото назначаване на военна служба то чл.20 ал.2 от наредбата би довел до следните изчисления:  
        Периодът за износване на униформеното облекло е 03.04.2023 г. до 31.12.2024 г. = 1 г. 8 м. 28 дни = 638 календарни дни.

            Непрослуженото време до края на втората година от приемането на военнослужещия е от 08.02.2024 г. до 31.12.2024 г. = 00.г. 10 м. 24 дни. Полагаемият лимит за времето от 03.04.2023 г. до 07.02.2024 г. = 00г. 10 м. 5 дни

            1 година = 1354.23 лв.       1 месец = 112.85 лв.         1 ден = 3.76 лв.
            За 10 м. х 112.85 лв. =        1128.50 лв.
            За 5 дни х 3.76 лв. =               18.80 лв.
            Всичко                                1147.30 лв.

            Стойността на предоставеното облекло, която следва да възстанови военнослужещият е : 1600.00 лв. – 1147.30 лв. = 452.70 лв.
	Не се приема
	1. В чл. 4 на Наредба № Н-9 от 04.04.2018 г. е посочено, че: „…Еднократният лимит е валиден за текущата година на назначаването и за следващата календарна година…“.
2. Съгласно § 9 на проекта на Наредбата:
 "В чл. 20, ал. 2 се изменя така:
„(2) Военнослужещ, освободен от военна служба на основание чл. 162, т. 1, чл. 163 и 165 от ЗОВСРБ преди края на втората година от приемането му на военна служба:
1. възстановява пропорционално стойността на предоставеното му униформено облекло, в случай, че стойността на предоставеното облекло превишава полагащата му се част, изчислена до края на втората година от приемането на военнослужещия, по балансова стойност към датата на прекратяване на договора за военна служба.“

Цитираните по-горе текстове от чл. 4 на Наредбата водят до заключението, че текста на чл. 20, ал. 2, посочен в § 9 на проекта на Наредбата, е коректно записан.
3. В текстовете на чл. 4 на Наредба № Н-9 от 04.04.2018 г. и § 9 на проекта на Наредбата, ясно е регламентирано: „втората година от приемането на военнослужещия“, а не „две години от приемането на военнослужещия“. 
В § 1, т. 6 на Допълнителната разпоредба на Наредба № Н-9 от 04.04.2018 г. е дадена легална дефиниция на понятието „втора година“. 

	3
	Коментар, постъпил на 
strategy.bg на 02 февруари 2024 г. 12:15:21 ч.,
от 123
	Предложение по изменения и допълнения на Н-9
В предложените изменения и допълнения на Приложение №2 и Приложение №11 към Наредба Н-9/04.04.2018 г. за осигуряване с униформено облекло, лични предпазни средства, специално и работно облекло и друго вещево имущество и снаряжение в Министерството на отбраната, структурите на пряко подчинение на министъра на отбраната и Българската армия са заложени различни начини за осигуряване на летателния състав и авиационния инженерно-технически състав с „Обувки летателни черни от лицева кожа“ и „Обувки летателни от кожа и текстил“ (по служебен път и по линия на военните магазини).

Предлагам да се уеднакви начина за осигуряване с „Обувки летателни черни от лицева кожа“ и „Обувки летателни от кожа и текстил“ за летателния състав и за авиационния инженерно-техническия състав.
	Приема се
	[bookmark: _GoBack]Предложението в коментара е основателно, в резултат на което § 27, т. 2.2.2 се изменя и придобива следния вид: „Редове № 10 и № 11 се отменят“.


	4
	Коментар, постъпил на strategy.bg, на 21 февруари 2024 г. 
16:20:29 ч.,
от Spasita
	Приложение 3 към Наредба Н -9/04.04.2018г.
Предлагам в Приложение № 3 към Наредба Н-9/04.04.2018г. на представение проект за изменение и допълнение да не се правят следните изменения:
В Раздел I. УНИФОРМЕНО ОБЛЕКЛО, подраздел А, Униформено облекло за курсантите в НВУ и ВВВУ:
Навсякъдето в редове № 8, № 16, №1 8-№ 29, № 31, № 32, № 34,№ 35 и № 47, в колона 6 "отпуска се", думата "безвъзмездно" да не се променя.
Мотиви:
1. Съгласно в колона 5 е упоменат "срока на обучение". Този срок към сега действащите учебни планове и нормативна уредба на ВВУ е 5 години.
2. Техническите спецификации по всеки вид имущество са съответно от 6 до 12 месеца за експлоатация, състоянието на използванато имущество се изменя след този срок, и трябва да бъде бракувано.
3. Нормалната експлоатация на вещевото имушество от военнослужещи е в рамките на 8 часов работен ден, но курсантите използват същото имущество в продължение от 12 до 16 часа на ден. В тази връзка при експлоатация от курсантите на вещевото имушество, износването на съшото е голямо, доведено до непригодност за повторно използване.
4. В проекта се предлага вещевото имущество да се представя за повторно използване, налагащи се от приетата Наредба за условията и реда за организиране, провеждане и осигуряване обучението на българските граждани за защита на Отечеството, ДВ, бр. 41 от 09.05.2023 г. , в сила от учебната 2023/2024 г., в частта, регламентираща осигуряването с униформено облекло, снаряжение и друго вещево имущество на българските граждани по чл. 57 от ЗРВСРБ, приети за обучение за придобиване на квалификация "Офицер от резерва", за периода на присъственото обучение.
5. Не е определено как ще се оценява качеството на заделяното имущество за повторно използване, колко е годно за повторно използване, ще се съобразява с техническите спецификациии износване.
Съгласно Наредба № 27 от 16 август 2005 г. за здравните изисквания към дрехите втора употреба, в чл. 4 се цитира, че дрехите втора употреба  трябва да отговарят на следните здравни изисквания:
1. да са почистени и дезинфекцирани
2. да са без видими дефекти и петна
3. да са здрави
За обувки (кубинки) без коментар, как да се ползват употребявани и вмирисани?
6. Ако имуществото за повторно използване се върне в складовете:
- как се определя повтаряемостта на използване
- къде ще се съхранява
- при бракуване, ще се изкопават ли дупки за заравяне в района на военното формирование, и колко години ще са нужни за тяхното разграждане или ще се изгарят в ТЕЦ -те?
Въпроси и пак въпроси .....
Само за допълнение, че на един курсант се полагат 6 чф. кубинки за срока на обучение му, и при завършване випуска е 100 човека, като сметнем 100х6=600 чиифта всяка година, колко дупки ще трябва да се изкопаят.
Може би се разчита да не получават полагащато му  се имущество или пък да няма толкова прием на курсанти?
При така описаните промени и в чл. 43 (1) за всъпване в длъжност, новоназначените офицери трябва да се доосигуряват с униормено облекло по приложение 1 от обслужващото звено от състава на КЛП по местоназначение, въз основа на издадената им от ВВУ лимитна вещева книжка и личния вещеви картон.
Това означава, че отиват по военните си формирования само и единствено с полагащото се униформено облекло за тържественото им производство в първо офицерско звание, и тепърва да се доосигуряват с униформено облекло.
Ще трябва да да разчитат на голям късмет да има обувки полеви/зимни (кубинки) и униформено облекло.
	Не се приема
	Посочените промени в Приложение 3 към Наредба Н -9/04.04.2018 г. са направени по предложение на заинтересованите структури. 
1. По въпросите, поставени в т. 6 от мотивите – организацията на дейностите свързани със заделяне, обслужване, съхранение и бракуване на върнатите облекла и обувки се извършва съгласно изискванията на „Вътрешните правила за документиране на стопанските операции в МО, БА и СППМО“, обявени с МЗ № ОХ-741/16.09.2020 г., Указания № УНО-4/03.09.2014 г. на началника на отбранaта и постоянния секретар на отбраната, Наставление за съхраняване на имущество, материали и техника в складовете за вещево имущество и др. действащи нормативни документи, с които е указан редът за действие в посочените случаи.
    
2. По отношение на коментара  за промените в чл. 43, ал. 1:
   В чл. 43, ал. 2 на проекта на Наредбата е посочено, че: „…новоназначените офицери … се доосигуряват с униформено облекло по приложение № 1 от обслужващото  звено от състава на КЛП по местоназначение“.
Този текст не се различава съществено от текста на чл. 43 в действащата към момента Наредба, в който е уточнено, че новоназначените офицери се доосигуряват от обслужващия ги филиал.
       В изпълнение на § 5 от Преходните и заключителни разпоредби на Наредба № Н-9/04.04.2018 г., ежегодно се изготвят Указания на началника на отбраната и постоянния секретар на отбраната, с които се конкретизира редът за осигуряване с униформено облекло на випускниците курсанти и новоназначените военнослужещи.

